veneers cost Saxonburg Pennsylvania
dental veneers Greenbelt
porcelain dental veneers in Stillwater 74074
tooth crown procedure in 10601 Die Kat is Terug deur Ronel Janse van Vuuren | Bydraes | Woes - Kreatiewe platform vir Afrikaans
Titel: Die Kat is Terug
Projek: PROJEK – KONTRAS (Teenoorgestelde pole) (2015-11-25 tot 2015-11-08)
Aantal woorde: 360
Datum gepubliseer: 02 Dec 2015
Ek is terug na my lang afwesigheid van Woes. Vir dertig dae het ek aaneen aan een storie gewerk. En dis nog nie klaar nie. In dertig minute kon ek ‘n gedig skryf oor die heldin se probleem, oor haar stryd. Dit het ek sommer klaar hier op Woes gepubliseer.
Die kontras tussen die tyd, inspanning en uitslag van elke genre verstom my steeds. Miskien kon ek vinniger die gedig skryf omdat ek die heldin nou ken, waar ek haar eers moes leer ken tydens die reis van die roman skryf.
Om almal se werk te kon lees in Afrikaans, na ‘n maand van net Engels, het my gevul met emosie wat ek nie verwag het nie. Hoe kan net die lees van my moedertaal my met emosies vul wat ek so hard aan moes werk tydens my eie skryfwerk die vorige maand? Is dit omdat die digters so talentvol is? (Natuurlik is dit die geval. Dit kan nie wees dat ek die taal gemis het nie.) Of is dit omdat ek al moeg is vir my eie skryfwerk? (Heel moontlik. Nêrens in my eie stories is daar net ‘n oomblik van kalmte, ‘n waardering van die natuurskoon nie. My karakters hardloop van een ontploffing na die volgende.)
Ek proe-proe aan die taal wat ek vir ‘n maand skaars gepraat het en glad nie geskryf het nie. Dis vreemd. En tog bekend. In minder as ‘n dag is dit asof ons mekaar nooit gelos het nie; ek en Afrikaans.
Amper twee maande terug, het ek gedink ek moet ‘n alles of niks benadering hê tot my skryfwerk. Maar met amper een uur se leeswerk hier op Woes, het ek besef die wit of swart benadering kan my in Darth Vader verander en my alles laat verloor. Om vasgevang te wees in net een storie, net een heldin se reis – en net een taal – vir ‘n volle maand is genoeg om enigiemand ‘n “Death Star” te laat bou en goed (planete) te laat opblaas.
Wat almal nodig het is balans tussen werk en speel; lees en skryf; lag en huil; om sluimerend en wawyd wakker deur die lewe te gaan.
E-pos Ronel Janse van Vuuren
Lees ander gorrelstukke deur Ronel Janse van Vuuren
Einste, balans is die wonderwerk en oplossing van alles in die lewe- plesier, drama, werk, ontspan, emosie en...en...en...
4 jaar 2 maande 3 weke 6 ure oud
Die Kat is Terug
Welkom terug en geniet dit om in jou eie taal te skryf.
4 jaar 2 maande 3 weke 4 dae 8 ure oud
Welkom terug Ronel,
En ja, Afrikaans is lekker. Die anderdag lees ek dat meeste mense verkies om in Engels te dig omdag die taal meer buigsaam en kragtig is, maar ek stem nie saam nie. Ons moedertaal bly die taal van my hart en dis is wonderlik om in Afrikaans te kan skryf.
4 jaar 2 maande 3 weke 5 dae 14 ure oud
Ja, is dit nie wonderlik nie ~ geen ander taal sê 'n ding soos jou eie taal nie . . .
4 jaar 2 maande 3 weke 6 dae oud
4 jaar 2 maande 3 weke 6 dae 8 ure oud
Die kat . . .
Die projek is nie maklik nie - kan nie sinvol sommer uit die duim gesuig word nie - Jy hanteer dit egter susesvol uit die heel ander hoek.
4 jaar 2 maande 3 weke 6 dae 10 ure oud
Baie dankie vir jou pragtige bydrae tot die KONTRAS projek.
Die lewe Frustrasie Werk Verhoudings Die natuur Avontuur Inspirerend Dankbaarheid Fantasie Behoefte Hoop
350 Nie-lede aanlyn